CELEX: C2005/217/97
Language: sk
Date: 2005-09-03 00:00:00
Title: Vec T-186/05: Žaloba podaná 10. mája 2005: Alenia Marconi Systems S.p.A. proti Komisii Európskych spoločenstiev

3.9.2005   
            
            
               SK
            
            
               Úradný vestník Európskej únie
            
            
               C 217/44
            
         Žaloba podaná 10. mája 2005: Alenia Marconi Systems S.p.A. proti Komisii Európskych spoločenstiev
   (Vec T-186/05)
   (2005/C 217/97)
   Jazyk konania: taliančina
   Alenia Marconi Systems S.p.A., so sídlom v Ríme, v zastúpení: Francesco Sciaudone, advokát, podala 10. mája 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:
   
               1.
            
            
               určil, že Komisia je mimozmluvne zodpovedná preto, že prijala rozhodnutie z 12. februára 2004,
            
         
               2.
            
            
               určil, že žalobkyni vznikla škoda v dôsledku tohto rozhodnutia a stanovil jej výšku na 72,8 miliónov eur,
            
         
               3.
            
            
               uložil Komisii povinnosť nahradiť túto škodu, zaplatiť kompenzačné úroky a prípadné úroky z omeškania,
            
         
               4.
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobkyňa sa touto žalobou domáha toho, aby bola Komisia zaviazaná na náhradu škody z dôvodu mimozmluvnej zodpovednosti, ktorú mala utrpieť žalobkyňa, podľa názoru ktorej žalovaná správne nevykonávala funkciu dohľadu, ktorá jej ako povinnosť vyplýva v oblasti kontroly uplatňovania pravidiel Spoločenstva vo sfére hospodárskej súťaže tým, že prijala rozhodnutie z 12. februára 2004. Ním zamietla sťažnosť podanú Alenia Difesa, organizačnou zložkou obchodnej spoločnosti FINMECCANICA S.p.A., z dôvodu údajného nedostatku predpokladov uplatniteľnosti pravidiel Spoločenstva v oblasti hospodárskej súťaže na Eurocontrol a nedostatku prvkov, ktoré by dostačujúco preukazovali zneužitia, ktoré sú predmetom sťažnosti.
   Rovnaké rozhodnutie je napadnuté tou istou žalobkyňou žalobou o neplatnosť (1).
   Na podporu svojich nárokov žalobkyňa uvádza porušenie článku 82 Zmluvy, pokiaľ ide o posúdenie jej uplatniteľnosti na Eurocontrol, porušenie povinnosti dohľadu nad uplatniteľnosťou pravidiel hospodárskej súťaže, porušenie povinnosti nestranného skúmania a svedomitosti pri vybavovaní sťažnosti, porušenie jej práv, čo sa týka predmetu sťažnosti a tiež porušenie zásady rozumnej dĺžky administratívneho konania.
   
      (1)  Vec T-155/04, Alenia Marconi Systems/Komisia (Ú. v. EÚ C 179, 10. 7. 2004, s. 11).